– Ведаеце, калі людзі хочуць здымацца, як правіла, гэта значыць, што зараз у іх адзін з самых лепшых перыядаў у жыцці: яны добра ладзяць паміж сабой, задаволены адзін другім, – заўважае яна. – І вось калі наступіць цяжкі перыяд у іх адносінах, я хачу, каб яны ўзялі ў рукі тыя фотаздымкі і ўспомнілі, для чаго яны ажаніліся, тыя пачуцці, і гэта магло іх натхніць зноў паладзіць. Хачу, каб фота было іх візуальнай памяткай.